Center for Economic and Financial Research (Belgrade), the Balkan Scientific Association of Agricultural Economists, and the University of Business Studies in Banja Luka, Bosnia and Herzegovina
SEGMENTACIJA TRŽIŠTA I CILJANJE POTROŠAČA
Segmentacija tržišta i ciljanje potrošača predstavljaju ključne koncepte savremenog marketinga koji omogućavaju kompanijama da efikasnije odgovore na sve složenije zahteve tržišta. Predmet ovog rada je analiza teorijskih i praktičnih aspekata segmentacije tržišta i izbora ciljnih potrošača, sa posebnim osvrtom na savremene metode i strategije koje se primenjuju u digitalnom okruženju. Segmentacija tržišta podrazumeva podelu heterogenog tržišta na homogene grupe potrošača na osnovu određenih kriterijuma, kao što su demografski, geografski, psihografski i ponašajni faktori, dok ciljanje podrazumeva izbor najatraktivnijih segmenata za plasman proizvoda i usluga. U radu je primenjena metodologija zasnovana na analizi relevantne domaće i strane literature, kao i na studijama slučaja iz prakse. Poseban akcenat stavljen je na značaj digitalnih tehnologija i analize podataka u procesu segmentacije i personalizacije marketinških aktivnosti. Rezultati istraživanja ukazuju da pravilna segmentacija i adekvatno ciljanje doprinose povećanju efikasnosti marketing strategija, boljem zadovoljenju potreba potrošača i ostvarivanju konkurentske prednosti na tržištu. Zaključuje se da kombinacija različitih kriterijuma segmentacije, uz primenu savremenih analitičkih alata, predstavlja osnov za uspešno upravljanje odnosima sa potrošačima i dugoročno održivo poslovanje.
Sva prava zadržana (c) 2026 Haris Pesto, Aneta Gutesa (Author) https://creativecommons.org/licenses/by/4.0
ULOGA ANALIZE FINANSIJSKIH IZVEŠTAJA U DONOŠENJU POSLOVNIH ODLUKA
Analiza finansijskih izveštaja predstavlja ključni instrument u savremenom menadžmentu, jer omogućava menadžerima i investitorima da donose informisane i pravovremene poslovne odluke. Pravilna interpretacija bilansa stanja, bilansa uspeha i izveštaja o tokovima gotovine omogućava identifikaciju finansijske stabilnosti preduzeća, profitabilnosti i likvidnosti, što je od presudnog značaja za strateško planiranje i upravljanje resursima. Savremena praksa pokazuje da upotreba pokazatelja kao što su ROE, ROA, i likvidnosni koeficijenti ne samo da pomaže u evaluaciji prošlih rezultata, već i u predviđanju budućih trendova i potencijalnih rizika. Empirijski podaci iz istraživanja preduzeća u Srbiji pokazuju da sistematska finansijska analiza doprinosi optimizaciji troškova, boljem upravljanju kapitalom i povećanju konkurentnosti na tržištu. Cilj ovog rada je da kroz teorijski pristup i praktične primere prikaže kako analiza finansijskih izveštaja utiče na donošenje poslovnih odluka i na koji način doprinosi održivom razvoju preduzeća.
Sva prava zadržana (c) 2026 Jana Cvijic Rodic, Radmila Vilma Getman, Vladimir Marinkovic (Author) https://creativecommons.org/licenses/by/4.0
UTICAJ INFLACIJE NA EKONOMIJU I ŽIVOTNI STANDARD
Inflacija predstavlja jedan od najznačajnijih makroekonomskih izazova savremenih ekonomija, sa direktnim i indirektnim im-plikacijama na ekonomski rast, stabilnost tržišta i životni standard stanovništva. Kao kontinuirani rast opšteg nivoa cena, inflacija utiče na realnu vrednost novca, raspodelu dohotka i donošenje ekonomskih odluka na nivou pojedinaca, preduzeća i države. Cilj ovog rada jeste da analizira uzroke, dinamiku i posledice inflacije, sa posebnim fokusom na njen uticaj na ekonomsku aktivnost i kvalitet života građana. U radu se primenjuju deskriptivna, analitička i komparativna metoda, uz korišćenje sekundarnih izvora podataka iz relevantne naučne literature i izveštaja međunarodnih i nacionalnih institucija. Posebna pažnja posvećena je razlikovanju kratkoročnih i dugoročnih efekata inflacije, kao i njenim redistributivnim posledicama.
Sva prava zadržana (c) 2026 Slobodan Andzic, Slobodan Nicin, Aleksandar Milanovic (Author) https://creativecommons.org/licenses/by/4.0
ULOGA UPRAVNOG PRAVA I ORGANA U OČUVANJU FINANSIJSKE STABILNOSTI
Finansijska stabilnost predstavlja ključni element ekonomske sigurnosti i održivog razvoja svake države. Njena uloga ogleda se u očuvanju poverenja učesnika na finansijskom tržištu, osiguravanju likvidnosti i solventnosti finansijskih institucija, te u sprečavanju sistemskih kriza koje mogu imati široke društvene i ekonomske posledice. Upravni organi, uključujući centralne banke, ministarstva finansija i specijalizovane regulatorne agencije, imaju ključnu ulogu u ostvarivanju ove stabilnosti kroz pravni i institucionalni okvir koji reguliše njihovo delovanje. Ovaj rad istražuje ulogu upravnog prava i nadležnih organa u očuvanju finansijske stabilnosti, fokusirajući se na regulativne funkcije, nadzorne aktivnosti, preventivne mere i sankcionisanje neodgovornih finansijskih aktera. Analiza se zasniva na komparativnom pristupu, uključujući pregled domaćih zakona, međunarodnih standarda (kao što su Basel III regulative i EU direktive), te studija slučaja intervencija Narodne banke Srbije u periodima finansijskih turbulencija. Rad pokazuje da efikasno sprovođenje upravnog prava doprinosi smanjenju sistemskih rizika, povećanju transparentnosti i odgovornosti finansijskih institucija, te očuvanju poverenja u finansijski sistem. Takođe, ukazuje na izazove koje donose nove tehnologije, globalni finansijski tokovi i potreba za stalnim unapređenjem regulatornog okvira. Zaključuje se da je koordinisana primena upravnog prava i snažan nadzor ključna strategija za očuvanje finansijske stabilnosti i dugoročno održiv ekonomski razvoj.
Sva prava zadržana (c) 2026 Dejan Gojkov, Rade Tesic (Author) https://creativecommons.org/licenses/by/4.0
MOGUĆNOST PRIMENE LEAN MENADŽMENTA U SAVREMENIM PREDUZEĆIMA
Lean menadžment predstavlja savremeni pristup upravljanju usmeren na eliminaciju rasipanja (gubitaka), povećanje efikasnosti i kontinuirano unapređenje poslovnih procesa. Cilj ovog rada je da analizira mogućnosti primene Lean principa u savremenim preduzećima, sa posebnim osvrtom na koristi, ograničenja i faktore uspešne implementacije. Metodološki okvir obuhvata analizu relevantne naučne literature, komparativnu analizu i studije slučaja. Rezultati ukazuju da Lean pristup doprinosi povećanju produktivnosti, kvaliteta i zadovoljstva korisnika, ali njegova implementacija zahteva organizacionu transformaciju, snažno liderstvo i kontinuiranu edukaciju zaposlenih.
Sva prava zadržana (c) 2026 Ivana Vujanic, Davor Sakac, Ivana Arsic (Author) https://creativecommons.org/licenses/by/4.0
Najpotpuniju sistematizaciju poreskih principa dao je Adolf Wagner krajem devetnaestog veka.Wagner je formulisao devet poreskih principa, a svrstao ih je u četiri osnovne grupe: Finansijska načela (izdašnost i elastičnog poreza), Ekonomska načela (dobar izbor poreskog izbora i vrsta poreza), Socijalna načela (opšte obaveze i ravnomernost oporezivanja) i Poreskotehnička načela (određenost, jeftinoća i ugodnost poreza). Ovaj rad će razmatrati šta su načela dobrog poreskog sistema.
Sva prava zadržana (c) 2026 Ljubiša Todorović (Author) https://creativecommons.org/licenses/by/4.0
ANALITIČKI POKAZATELjI FINANSIJSKOG KAPACITETA PRIVREDNOG SUBJEKTA
Pri određivanju finansijskog kapaciteta nekog privrednog subjekta porebno je sagledati njegov značaj za preduzeće. Finansijski kapacitet za privredni subjekat u uslovima savremenog poslovanja izuzetno utiče na poslovni bonitet što pobolјšava tržišni položaj preduzeća. Za određivanja finansijskog kapaciteta nije dovolјno samo uzeti u obzir finansijske pokazatelјe već i dublјe ući u njihovu suštinu što se postiže sagledavanjem pozicija finansijskih izveštaj koje su osnova predmetnog pokazatelјa. Iz ovoga proističe da nema smisla dovoditi u vezu bilo koje dve ekonomske veličine iz finansijskih izveštaja što nas upućuje na stvaranje neophodnih preduslova koji će predstavlјati osnovu za korišćenje ovih pokazatelјa.
Sva prava zadržana (c) 2026 Slavko Vukša (Author) https://creativecommons.org/licenses/by/4.0
UPRAVLЈANJE TROŠKOVIMA U PRIVREDNOM ŽIVOTU
Svaki subjekat poslovanja mora permanentno da upravlјa svojim troškovima. Kako upravlјanje troškovima iziskuje određena znanja o metodama kojima se oni mogu pratiti, tako je i cilј ovog napisa da ukažemo na osnovne metode kojima se menadžment može služiti u svom radu. Troškovi kao kategorija su veoma bitni za život i rad subjekata privređivanja u savremenim uslovima. To znači, da su resursi sve oskudniji, a time i skuplјi, pa time dobijaju na sve većem značaju. Troškovi se mogu posmatrati sa više aspekata, ali najznačajnija je njihova vremenska dimenzija, koja je upravo vezana za vrednost novca.
Sva prava zadržana (c) 2026 Dragan Anđelić (Author) https://creativecommons.org/licenses/by/4.0
UTICAJ SAVREMENE ANALIZE FINANSIJSKIH IZVEŠTAJA NA POSLOVANјE PREDUZEĆA
Kako je preduzeće živ organizam, njegov rast i razvoj zavisi od adekavtnosti svih planskih, kontrolnih i analitičkih postupaka koje je kreiralo i koje primenjuje u svim sferama sopstvenog poslovanja. U tom smislu, računovodstvena analiza podrazumeva prvenstveno adekavtno praćenje već obuhvaćenih i prikazanih informacija, sadržanih u finansijskim izveštajima i posebno analiziranje podataka koji su od suštinskog značaja za poslovanje svakog preduzeća. Poznavanje i primena savremenih metoda računovodstvene analize daće mendžmentu preduzeća širok spektar mogućnosti u pogledu nesmetanog, rasta i razvoja preduzeća u skladu sa unapred projektovanom i prezentiranom vizijom i misijom.
Sva prava zadržana (c) 2026 Dalibor Krstić (Author) https://creativecommons.org/licenses/by/4.0
SISTEMI KNјIGOVODSTVA SAVREMENOG PRIVREDNOG SUBJEKTA
U savremenom poslovanju privrednih subjekata, relevantnost internih informacija zasniva se na potpunom i celishodno organizovanom sistemu računovodstvenog izveštavanja. Kako je knjigovodstvo osnova uspešnog računovodstva, tako je poznavanje relevantnih mogućnosti organizacije njegovog sistema veoma važna za funkcionisanje privrednog subjekta. U okviru poslovanja privrednog društva neophodno je pravilno implementirati računovodstveni sistem izveštavanja, tako da relevantno može da odgovori savremenim potrebama za informacijama svih korisnika informacija, a prvenstveno menadžmenta.
OPTICAJ NOVČANICA U SREBRU U KRALjEVINI SRBIJI DO PRVOG SVETSKOG RATA
Državni intervencionizam koji je bio prisutan u ekonomskoj politici Kralјevine Srbije krajem 19. i početkom 20. veka, značajno je ugrozio realizovanje osnovnih zadataka srpske centralne emisione ustanove, da se jeftinim kreditima razvija privreda Srbije. Merama državne intervencije koje su uvedene 1894. godine, došlo je do ograničavanja opticaja novčanica u srebru. Direktna posledica ograničenja opticaja novca krajem osamdesetih i početkom devedesetih godina 19. veka bila je pojava fenomena ažije. Posle ispolјenih suprotnosti u stavovima kralјevske vlade i Narodne banke po pitanju ažije država je zakonom ograničila visinu opticaja srebrnih novčanica. Upravo je cilј ovog rada da ukaže na posledice koje je proizveo državni intervencionizam u poslovanju Narodne banke, kao i uticaj koji se na taj način proizvodio na privrednu aktivnost i makroekonomsku ravnotežu.
Sva prava zadržana (c) 2026 Snežana Krstić (Author) https://creativecommons.org/licenses/by/4.0
SISTEM FINANSIRANJA AMERIČKIH FEDERALNIH REZERVI
Sistem federalnih rezervi (FED) predstavlja glavnu komponentu nervnog sistema bankarskog sektora SAD. Primarni motiv osnivanja je pronađen u sprečavanju kriza u finansijskom sistemu koje su se dešavale skoro svake decenije. Današnja uloga se sastoji od održavanje dugorošne finansijske stabilnosti SAD.
Sva prava zadržana (c) 2026 Branislav Jovanović (Author) https://creativecommons.org/licenses/by/4.0
Budžet predstavlјa osnovni, a u nekim slučajevima i jedini instrument prikuplјanja javnih prihoda i finansiranja javnih rashoda u savremenim državama. Predstavlјa sistematski i u brojkama izražen pregled državnih potreba i treba da posluži kao obavezan privredni plan za državno gazdinstvo u budućem periodu. Posmatrajući države nezavisno od njihovog uređenja, budžet je u svakoj državi osnovni dokument za finansiranje državnih, javnih funkcija. Svaka država budžet drfiniše u okviru upravnog akta, ili zakona. Suficit budžeta u ovom radu predstavićemo na primeru budžeta iz 2006. godine.
Sva prava zadržana (c) 2026 Predrag Jovićević (Author) https://creativecommons.org/licenses/by/4.0
PRAVNI OKVIR SAVREMENOG BUDžETSKOG RAČUNOVODSTVA
Normalno obavlјanje svih funkcija države zavisi od brojnih faktora: ekonomskih, političkih, društvenih, socioloških itd. Ipak, za uspešno organizovanje i upravlјanje državom, najbitnije su finansije tj. novčana sredstva kojima ona raspolaže i koja usmerava u različite organizacione strukture bitne za državu i društvo. Finansiranje različitih državnih potreba treba da bude unapred planirano i kontrolisano, a to se postiže kreiranjem budžeta. Prema tome, budžet predstavlјa sistematski i racionalan plan ukupnih prihoda i rashoda neke države. Budžetska primanja, koja pripadaju Republici ili lokalnim vlastima, raspoređuju se i iskazuju po izvorima u budžetu. Budžetski izdaci Republike ili lokalnih vlasti određuju se po pojedinačnoj nameni u budžetu. Primanja se iskazuju u ukupno ostvarenim iznosima, a izdaci u ukupno izvršenim iznosima. Budžetska primanja i izdaci moraju biti u ravnoteži.
Sva prava zadržana (c) 2026 Aleksandar Majstorović (Author) https://creativecommons.org/licenses/by/4.0
VEZA INTERNIH KONTROLA I REVIZIJE U JAVNOM SEKTORU
Interne kontrole postaju sve značajnije kod korisnika budžetskih sredstava, koji sve više pažnje usmeravaju na efikasnost interne kontrole. Interne kontrole su veoma značajne i prilikom procesa revizije. Jedna od primarnih aktivnosti prilikom revizije finansijskih izveštaja, pored detaljnog upoznavanja sa organizacijom, jeste i razumevanje poslovnih procesa organizacije interne kontrole i njenog sistema. Kako bi se obezbedilo poslovanje u skladu i na način kako to propisuje zakonodavac, saglasno MSR 315 – Identifikovanje i procena rizika materijalno pogrešnih iskaza putem razumevanja enititeta i njegovog okruženja, uslov koji omogućava ostvarenje zadatih ciljeva kod različitih korisnika budžetskih sredstava je uspostavljena funkcija interne kontrole.
Sva prava zadržana (c) 2026 Nikola Milanović (Author) https://creativecommons.org/licenses/by/4.0
NORMATIVNO UREDJENјE FINANSIJSKIH INOVACIJA U BANKARSTVU
Regulatorna dijalektika je proces koji se sastoji od tri faze. Svi ovi regulatori su usmereni na sve finansijske institucije da ostvare svoje cilјeve. Ovi cilјevi uklјučuju smanjenje ili učešće u riziku, ispravlјanje uočenih neefikasnosti i preraspodelu društvenih resursa. Na osnovu regulatornih normi, u cilјu ostvarivanja cilјeva, utiče se na konkurentsku poziciju banaka i drugih finansijskih institucija na finansijskim tržištima, dok je manje regulisanim institucijama (nebankarskim) dozvolјeno pružanje regulisanih usluga po nižim cenama. Zato su manje regulisana preduzeća fleksibilnija na tržištu i brže reaguju na promene u okruženju. Na osnovu toga, banke i druge finansijske institucije pokušaće da finansijskim inovacijama izbegnu ograničenja koja im nameće regulativa. Izbegavanje regulacije od strane banaka izaziva reakciju regulatornih institucija da se zatvori regulatorna rupa, poznata kao reregulacija.
Sva prava zadržana (c) 2026 Ramadhani Issa Hemed (Author) https://creativecommons.org/licenses/by/4.0
ULOGA FINANSIJSKOG MENADŽMENTA U PREDUZEĆU
Funkcija i uloga finansijsko menadžmenta u savremenom socio-ekonomskom sistemu, čini deo upravljačkog menadžmenta i upravo u uslovima dinamičnih promena faktora koji utiču na njegovo poslovanje, dolazi do izražaja. Ako se uzme u obzir da je način poslovanja određenog preduzeća, fleksibilno prilagođavanju pravilima koja važe na slobodnom tržištu kapitala, robe i usluga, može se reći da je predviđanje mogućih ishoda, neizostavni deo svakog modernog menadžmenta. Upoređivanjem planiranih i ostvarenih rezultata, tj. činjeničnog stanja, menadžmentu se predočavaju slabosti i rizici, na osnovu čega upravljačka struktura temelji svoje odluke u vezi sa racionalnim korišćenjem raspoloživih resursa, efikasnom i efektivnom realizacijom planiranih zadataka i aktivnosti, radi dostizanja utvrđenih ciljeva. Na bazi takvog odnosa planiranja i kontrole, može se doneti ocena o sigurnosti upravljanja menadžmenta određenim preduzećem.
Sva prava zadržana (c) 2026 Milorad Zekic, Bojan Brajković (Author) https://creativecommons.org/licenses/by/4.0
ПРИНЦИПИ ЗА ПОБОЉШАЊЕ ДОСАДАШЊЕГ СТАЊА ИНТЕРНЕ БУЏЕТСКЕ РЕВИЗИЈЕ
У смислу овог написа буџетски систем подразумева: републички буџет у целини, покрајински буџет, буџет локалних власти и финансијске планове фондова. Институционализовањем Државне ревизорске институције и успостављањем интерне ревизије у буџетском систему Републике Србије,што је и предмет овог рада, обезбеђена је ефикасна и адекватна пракса државне ревизије Републике Србије, коју би требало надоградити у складу са најпозитивнијим светским искуствима. Тиме се истовремено обезбеђује интегритет буџетског система, првенствено заједничким правним основама, јединственом буџетском класификацијом, јединственим системом буџетског рачуноводства, контролом и наравно јединственом буџетском ревизијом.
Sva prava zadržana (c) 2026 Александар Мајсторовић, Бојан Обрић (Author) https://creativecommons.org/licenses/by/4.0
УЛОГА МРЕЖА У РАЗМЕНИ ИНФОРМАЦИЈА ИЗМЕЂУ БАЗА ПОДАТАКА АПЛИКАЦИЈА
Пренос података олакшава размену дигиталних или аналогних података путем медија као што су каблови, влакна или бежични сигнали, што је кључно у свакодневним активностима и глобалним пословним ангажманима. Изазови, попут спорог времена учитавања, потичу од проблема са пропусним опсегом и хардвером, који утичу на операције и корисничко искуство. Мреже за испоруку садржаја (ЦДН) играју виталну улогу стратешким дистрибуцијом садржаја преко сервера, решавајући ове изазове. Процес преноса података укључује креирање података, пакетизацију, енкапсулацију, пренос, поновно састављање и потврде. Овај поједностављени преглед наглашава сложеност рачунарског умрежавања, посебно у већим мрежама са технологијама и протоколима који се развијају. Континуирана еволуција побољшава ефикасност система за пренос података.
Sva prava zadržana (c) 2026 Никола Миленковић, Милош Радосављевић, Владан Владисављевић (Author) https://creativecommons.org/licenses/by/4.0
АНАЛИЗА КАО ОСНОВ ЗА ДОНОШЕЊЕ ПОСЛОВНИХ ОДЛУКА
За ефикасно, економски рационално функционисање савременог предузећа, за стално одржавање пословне способности и високе пословне моћи, веома је важно да и управљање свим његовим структурним елементима буде на нивоу савремених домета науке и технике.За постизање високог нивоа организованости неопходан је најсавременије организован и опремљен информациони систем, који је у стању да са много места прикупља, обрађује, сређује, чува и испоручује мноштво података и информација у веома високим фреквенцијама. Другим речима, управљање у систему предузећа треба да буде менаџерски организовано и да функционише, у складу са највишим научним и техничким достигнућима.
Sva prava zadržana (c) 2026 Владан Владисављевић, Саша Мичић, Миленко Зупур (Author) https://creativecommons.org/licenses/by/4.0
Država je jedna od najstarijih društvenih tvorevina koja je kroz istoriju menjala oblike i funkcije, tako da, kada se govori o državi, treba naglasiti u kojoj epohi i o kom obliku se radi. U osnovi može se napraviti podela na države novovekovnog perioda na evropskom tlu i premoderne političke zajednice, iz perioda koji je prethodio savremenom dobu. Pretpostavke na kojima je stvorena moderna država u obliku apsolutne monarhije u Evropi su višestruke. Razlog zbog koga je evropsko tle osnova za razvoj modernih država nalazi se u osobenosti evropskog identiteta koji je povezan sa stvaranjem država u Evropi, a koji je zatim svojim uticajem prevazišao evropsko tle i odigrao ključnu ulogu u savremenom društvu.
Sva prava zadržana (c) 2026 Aleksandar Milanović, Dejan Gojkov (Author) https://creativecommons.org/licenses/by/4.0
ANALIZA STRESNIH POREMEĆAJA I JAVNOG NASTUPA
Više od dva milenijuma zna da se u lјudskom organizmu odvijaju dinamični procesi i da u njemu vlada harmonija, ili homeostaza, odnosno ravnoteža različitih procesa.Od istog vremena je poznato da su se znamenite ličnosti isticale posebnom veštinom govorništva u javnim nastupima, to je pokrenulo i istraživanja povezanosti i interakcije veštog govorništva i povratnih uticaja masa na govornike.Tokom 1936. godine kanadski endokrinolog austrougarskog porekla Selye je definisao pojam stresa i stresora.Stres je označio kao opšti adaptacioni sindrom u promenlјivim uslovima života. Istraživanja su pokazala da u procesima poremećaja ravnoteže pod delovanjem bioloških i psihosocijalnih stresora većeg i/ili dužeg trajanja vodeću ulogu ima nervni sistem-posebno pojedine strukture mozga, ali u interakcijama sa humoralnim medijatorima, posebno hormonskog porekla. U toku stresnih uticaja bitne promene nastaju u imunom sistemu. Zato u uslovima hroničnog i intezivnog delovanja stresogenih uticaja može doći do razvoja bolesti, pa i smrti. Kao i u svim drugim poremećajima i nepovolјnim okolnostima reakcije kod lјudi su različite, zavisne od individualnih bioloških i psiholoških karakteristika. Uzimajući u obzir sve te činjenice prevencija i terapija posledica stresogenih uticaja se zasnivaju na karakteristikama stresora i individualnim karakteristikama bioloških i psihoasocijalnih krakteriistka ličnosti. Ovo je naročito bitno kod osoba čija profesija podrazumeva često i dugorajno javno govorno nastupanje (predavanje, javne prezentacije i intervjui). Poznavanje osnovnih elemenata stresa i stresnih poremećaja je značajno za ličnosti svih socijalnih pozicija; njihovo poznavanje osigurava lakšu i veću uspešnost.
Sva prava zadržana (c) 2026 Aleksandra Stojković, Stefan Kocić (Author) https://creativecommons.org/licenses/by/4.0
СТАТИСТИЧКА АНАЛИЗА МАСТРИХТСКИХ КРИТЕРИЈУМА КОНВЕРГЕНЦИЈЕ СА ОСВРТОМ НА Р. СРБИЈУ
Израчунавањем коефицијента корелације, представићемо на који начин, и да ли уопште, поштовање монетарне политике Европске уније, односно примена Мастрихтских критеријума конвергенције, доводи до привредног раста у земЉама чланицама Уније. На самом крају рада, направиће се кратки осврт на позицију Републике Србије у односу на европске земље, када је у питању испуњење економских критеријума потребних за приступање Унији, сходно томе да се Србија налази на путу ка чланству.
Sva prava zadržana (c) 2026 Горан Славковић, Милош Станковић, Веда Килибарда (Author) https://creativecommons.org/licenses/by/4.0
Тема овог рада су тимови и групе. Оно што ћемо прво издвојити су неке основне дефиниције група, затим ћемо набројати њихове карактеристике, као што су колективни циљеви, међуљудски односи, величина, кохезија, правила понашања, статус, улога и објаснили сваку посебно у пар реченица. Потом, ћемо навести општу и највећу поделу група на формалне и неформалне и рећи понешто о њиховим подврстама и о њима самима. Посебну пажњу ће нам привући фазе развоја група, којих има пет и то су формирање, сукобљавање, нормирање, функционисање и распуштање. Следеће што ћемо урадити је дефинисање тима, као посебну врсту групе; дефинисање тимског рада, али и факторе који утичу на ефикасност тимова. Тимове можемо поделити на више начина. Рецимо, у зависности од врсте посла који се обавља у тиму, разликујемо услужне, саветодавне, пројектне, производне, акцијске и менаџмент тимове. На крају, ће нам остати да побројимо предности и недостатке тимова, као и опште разлике између тимова и малих група.
Sva prava zadržana (c) 2026 Milovan Rosić, Radmila Vilma Getman (Author) https://creativecommons.org/licenses/by/4.0
ПРАВНО ЕКОНОМСКА АНАЛИЗА ЈАВНИХ РАСХОДА У УСЛОВИМА БУЏЕТСКОГ ОГРАНИЧЕЊА
С почетком 20. века, економска теорија и пракса уводе у финансије институцију јавних расхода, уз одређена ограничења, која с временом добија на значају. У савременим јавним финансијама, полази се од става да су јавни приходи и јавни расходи једнаке важности, будући да јавни расходи имају специфично место и функцију у тржишно оријентисаним привредама. Они имају улогу задовољења јавних потреба посредством ангажовања средстава јавних расхода. Посебна пажња поклања се проблему покрића јавних расхода, који, по правилу, неопходна средства налазе у јавним приходима. Међутим, овај проблем постаје сложенији када се у јавним финансијама појаве ванредни расходи, у условима привредне рецесије и стагнације, што битно утиче на повећање степена буџетског ограничења.
Sva prava zadržana (c) 2026 Mihailo Ćurčić (Author) https://creativecommons.org/licenses/by/4.0
DETERMINISANJE PROMENA ORGANIZACIONO-UPRAVLJAČKIH PROCESA U SISTEMU UPRAVLJANJA
Upravljanje, kao process objedinjavanja intelektualnih, materijalnih i imaterijalnih resursa, i usmeravanja aktivnosti u pravcu dostizanja ciljeva preduzeća, naročito u krupnim i složenim preduzećima koja karakterišu proizvodna diversifikacija, geografska disperzija poslovnih aktivnosti i decentralistička upravljačka koncepcija, predstavlja veoma zahtevan i izazovan posao. Upravljački procesi su se u suštini oduvek dovodili u vezu sa ciljevima preduzeća. U tom kontekstu, dugo godina je kao centralni upravljački proces predstavljao problem merenja ciljeva u najširem smislu. U tim uslovima je savremena filozofija upravljanja promenama utemeljena na konceptu kontrolinga, koji postaje nužnost za sve poslovne subjekte. Prema tome, kontroling se dominantno shvata kao posebna poslovna filozofija, te specifičan koncept vođenja preduzeća na temelju jasno postavljenih ciljeva, odnosno kao proces usklađivanja postavljenih ciljeva sa misijom preduzeća, kako bi se postigao što bolji poslovni rezultat koji će delovati na trajni opstanak preduzeća.
Sva prava zadržana (c) 2026 Miloš Miljković, Ivana Arsić (Author) https://creativecommons.org/licenses/by/4.0
Bežična lokalna mreža ili WLAN može se definisati kao bežično povezivanje dva ili više uređaja u lokalnu mrežu, unutar ograničenog prostora putem radiotalasa. U radu smo se ograničili na sam Wi-Fi. Wi-Fi je zapravo WLAN koji počiva na standardu IEEE 802.11. Prednost ovih mreža u odnosu na žičane mreže, ogleda se u mobilnosti klijenta, lakoj mogućnosti proširivanja i brzom i jeftinom uspostavljanju privremene mreže. Cilj ovog rada je upoznavanje sa osnovnim IEEE standardima i ovladavanje u oblasti bezbednosti WLAN-a, odnosno upoznavanje sa bezbednosnim mehanizmima zaštite koje postoje u samoj bežičnoj lokalnoj mreži. Da bi uspeli u tome, ovaj rad je podeljen na nekoliko celina. Prvo će biti reči o samom pojmu WLAN-a i njegovom načinu rada, zatim ćemo se upoznati sa njegovim osnovnim standardima i najnovijem standardu Wi-Fi 6, a onda će biti reči o bezbednosnim protokolima. Na kraju samog rada, ostavlja se mesto za praktičan deo zaštite jednog WLAN-a, kao i za mitove i savete koji se tiču same bezbednosti.
Sva prava zadržana (c) 2026 Aleksa Mitić, Slobodan Andžić, Miloš Radosavljević (Author) https://creativecommons.org/licenses/by/4.0
DIGITALNO MARKETING I „VI“ U DIGITALNOM OKRUŽENJU
U današnje vreme, sa pojmovima kao što su digitalni marketing, digitalno okruženje, e marketing, digitalni brend, veštačka inteligencija (VI) svi se vrlo često susrećemo prateći različite elektronske medije. Pojam marketing je mnogo širi pojam, on predstavlja poslovnu filozofiju, koncepciju poslovanja, koja obuhvata veliki broj procesa. Marketing je društveni i upravljački proces, kojim pojedinci i grupe dobijaju ono što trebaju i što žele, kroz kreiranje, ponudu i slobodnu razmenu proizvoda i usluga od vrednosti sa drugima (Kotler, 2000, 2017). Digitalni marketing predstavlja nadogradnju dosadašnjeg marketing koncepta, kroz primenu digitalnih tehnologija i medija. Kao što se marketinški ciljevi kompanije hijerarhijski izvode iz poslovnih ciljeva, tako se i ciljevi digitalnog marketinga izvode iz marketing ciljeva. Na osnovu ciljeva, razvija se strategija online nastupa, definiše se online propozicija vrednosti i način diferenciranja u online okruženju. Veštačka inteligencija (VI) je sposobnost računara ili kompjuterski kontrolisanog robota da obavlja zadatke koji se obično povezuju sa inteligentnim bićima. VI se odnosi na simulaciju ljudske inteligencije putem mašina koj su programirane tako da misle kao ljudi i oponašaju njihova dela. Termin se takođe može primeniti na bilo koju mašinu koja pokazuje osobine povezane sa ljudskim umom, kao što su učenje i rešavanje problema.
Sva prava zadržana (c) 2026 Julija Avakumović, Jelena Avakumović (Author) https://creativecommons.org/licenses/by/4.0